6. ΝΟΜΟΣ 4366 της 9/16 Αυγ. 1929 (ΦΕΚ Α΄ 285) Περί τροποποιήσεως και συμπληρώσεως  του οργανισμού του σχολείου των καλών τεχνών. Άρθρ.1.-Τα εδάφια πρώτον και δεύτερον του άρθρ. 4 του Νόμ. 521 περί οργανώσεως του Σχολείου των Καλών Τεχνών αντικαθίσταται δια των εξής: «Το σχολικόν έτος άρχεται από της 15ης Σεπτεμβρίου και λήγει τη 15η Ιουλίου. Αι εγγραφαί των μαθητών και αι ανανεώσεις των εγγραφών της α΄ εξαμηνίας διεξάγονται εντός του πρώτου δεκαπενθημέρου του σχολικού έτους, αι δε ανανεώσεις της β΄ εξαμηνίας εντός του πρώτου δεκαπενθημέρου του Μαρτίου. Τα μαθήματα άρχονται κανονικώς τη 1η Οκτωβρίου. Προτάσει του διευθυντού εγκρινομένη υπό του Υπουργού δύναται να παραταθή η προθεσμία των εγγραφών και ανανεώσεων της α΄ εξαμηνίας μέχρι της 15 Οκτωβρίου, των δε ανανεώσεων της β΄ εξαμηνίας μέχρι τέλους Μαρτίου». Άρθρ.2.-(Αφεώρα τέλη εγγραφής και δίδακτρα, άτινα κατηργήθησαν δια του άρθρ. 3 Ν.Δ. 4379/1964, τόμ. 32 σελ. 116,02). Άρθρ.3.-(Αντικαθίστανται τα εδάφ. 1-3 του άρθρ. 7 Νόμ. 521. Αι διατάξεις αι αφορώσαι τον διορισμόν διευθυντού της Σχολής αντικατεστάθησαν δια των διατάξεων του κατωτ. Νόμ. 1780/1944). «Τον Διευθυντήν απόντα ή κωλυόμενον αναπληροί εις μεν τα έργα της Διευθύνσεως ο υποδιευθυντής της Σχολής, εις δε την διδασκαλίαν του μαθήματός του εις των τακτικών καθηγητών εκ των διδασκόντων ομοειδές μάθημα οριζόμενος δια πράξεως του Υπουργού. Εν περιπτώσει συνεχούς απουσίας του Διευθυντού, δι’ οιανδήποτε αφορμήν, πέραν των τριών μηνών κατά την διδακτικήν περίοδον του σχολικού  Σελ. 371 έτους, ο αναπληρωτής αυτού λαμβάνει το εκ δραχμών δύο χιλιάδων επιμίσθιον του Διευθυντού, εις βάρος των αποδοχών τούτου. Υποδιευθυντής της Σχολής εκλέγεται (επί ετησία θητεία) εις την αρχήν του σχολικού έτους, εις των τακτικών καθηγητών της Σχολής παρά του συλλόγου των καθηγητών αυτής, διορίζεται δε δια πράξεως του Υπουργού Θρησκευμάτων και Εθνικής Παιδείας. Ο Υποδιευθυντής   βοηθεί    τον     Διευθυντήν     και      παρόντα εις το έργον της Διευθύνσεως». Αι εντός « » παράγραφοι αντικατεστάθησαν ως άνω δια του άρθρ. 2 Α.Ν. 1942/1939. Περί της εκλογής και της θητείας του υποδιευθυντού προβλέπει ήδη ο κατωτ. Νόμ. 1780/1944, ως ετροποποιήθη. Άρθρ.4.-6.(Οργανικαί διατάξεις, αντικατασταθείσαι δια των κατωτέρω νεωτέρων διατάξεων). Άρθρ.7.-Εν τω ειδικώ προϋπολογισμώ των εξόδων του Υπουργείου Παιδείας και Θρησκευμάτων αναγράφεται από του ενεστώτος οικονομικού έτους, πλην της δια την μισθοδοσίαν του προσωπικού του σχολείου απαιτουμένης πιστώσεως, πίστωσις 180.000 δραχμών δι’ έξοδα εν γένει λειτουργίας του σχολείου και της διοργανώσεως ετησίων καλλιτεχνικών εκθέσεων αυτού, καταβαλλομένη επί τη βάσει καταστάσεων δια χρηματικών ενταλμάτων εκδιδομένων υπό του Υπουργείου εν αρχή εκάστης τριμηνίας επ’ ονόματι του διευθυντού, προέδρου της οικονομικής επιτροπής του σχολείου, η πίστωσις δε αύτη θεωρείται παγία. Η σύνταξις του προϋπολογισμού και του απολογισμού, η διαχείρισις της ανωτέρω πιστώσεως και της περιουσίας εν γένει του σχολείου γίνεται κατά τας διατάξεις του από 30 Ιουλ. 1920 Δ/τος «περί του τρόπου της συντάξεως κλπ. του προϋπολογισμού των εσόδων και εξόδων του σχολείου των Καλών Τεχνών» υπό της εν αυτώ προβλεπομένης οικονομικής Επιτροπής. Άρθρ.8.-Αι λεπτομέρειαι της διοργανώσεως των ετησίων καλλιτεχνικών εκθέσεων, δια τας οποίας διατίθεται εκ της ως άνω παγίας πιστώσεως ποσόν όχι ανώτερον των 50.000 δραχμών, καθώς και ο χρόνος της ενάρξεως αυτών καθορισθήσονται δια Δ/των προκαλουμένων υπό του Υπουργού τη προτάσει του Συλλόγου των καθηγητών του σχολείου. Άρθρ.9.-Καταργείται το Ν.Δ/μα της 22 Αυγ. 1923 «περί τροποποιήσεως και συμπληρώσεως διατάξεών τινων του Νόμ. 521 περί οργανώσεως του σχολείου των Καλών Τεχνών» ως και πάσα άλλη διάταξις αντικειμένη εις τον παρόντα Νόμον, ου η ισχύς άρχεται από της εν τη Εφημερίδι της Κυβερνήσεως δημοσιεύσεώς του. Σελ. 372 